Πρόταση οδηγίας του Ευρωπαϊκού Κοινοβουλίου και του Συμβουλίου περί τροποποιήσεως της οδηγίας 89/398/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή (94/C 389/17) (Κείμενο που παρουσιάζει ενδιαφέρον για τον ΕΟΧ) COM(94) 600 τελικό - 94/0327(COD)

(Υποβλήθηκε από την Επιτροπή στις 20 Δεκεμβρίου 1994)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας σύμφωνα με τη διαδικασία του άρθρου 189 Β της συνθήκης,

Εκτιμώντας:

ότι το άρθρο 4 της οδηγίας 89/398/ΕΟΚ του Συμβουλίου (1) προβλέπει ότι οι ειδικές διατάξεις που εφαρμόζονται στις ομάδες τροφίμων που αναγράφονται στο παράρτημα Ι της εν λόγω οδηγίας θεσπίζονται με ειδικές οδηγίες 7

ότι οι εν λόγω ειδικές οδηγίες αντικατοπτρίζουν την κατάσταση των γνώσεων στον σχετικό τομέα κατά το χρόνο της θέσπισής τους και ότι, ως εκ τούτου, κάθε τροποποίηση που αποβλέπει στην ενσωμάτωση των βασιζομένων στην επιστημονική και τεχνική πρόοδο καινοτομιών πρέπει να εγκρίνεται σύμφωνα με τη διαδικασία που περιγράφεται στο άρθρο 13 της οδηγίας 89/398/ΕΟΚ 7

ότι η διαδικασία που περιλαμβάνει διαβούλευση με την επιστημονική επιτροπή τροφίμων και τη διατύπωση ευνοϊκής γνώμης από τη μόνιμη επιτροπή τροφίμων καθυστερεί την προσαρμογή των ειδικών οδηγιών 7

ότι η μεγάλη διάρκεια της διαδικασίας περιορίζει τις δυνατότητες της βιομηχανίας που έχει αναπτύξει την τεχνολογική καινοτομία να αξιοποιήσει τα αποτελέσματα αυτών των ερευνών 7

ότι είναι αναγκαίο να προβλεφθεί διαδικασία που θα επιτρέπει την προσωρινή διάθεση στην αγορά των προϊόντων που απορρέουν από τις εν λόγω καινοτομίες εν αναμονή της τροποποίησης της σχετικής ειδικής οδηγίας 7

ότι, ωστόσο, για λόγους προστασίας της υγείας των καταναλωτών, η χορήγηση προσωρινής αδείας κυκλοφορίας στο εμπόριο μπορεί να αποφασιστεί μόνο μετά από διαβούλευση με την επιστημονική επιτροπή τροφίμων 7

ότι η χορήγηση αδείας προϋποθέτει ότι το προϊόν δεν εγκυμονεί κανένα κίνδυνο για την υγεία του ανθρώπου,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο άρθρο 4 της οδηγίας 89/398/ΕΟΚ παρεμβάλλεται η ακόλουθη παράγραφος 1α:

«1α. Για να καταστεί δυνατή η ταχεία διάθεση στην αγορά τροφίμων προοριζομένων για ειδική διατροφή τα οποία είναι αποτέλεσμα των επιστημονικών και τεχνολογικών εξελίξεων, η Επιτροπή, αφού συμβουλευτεί την επιστημονική επιτροπή τροφίμων και τα κράτη μέλη στο πλαίσιο της μόνιμης επιτροπής τροφίμων, μπορεί να επιτρέψει, για χρονικό διάστημα 2 ετών, την κυκλοφορία στην αγορά τροφίμων μη ανταποκρινομένων στους κανόνες σύνθεσης που καθορίζονται στις προβλεπόμενες από το παράρτημα Ι ειδικές οδηγίες. Η Επιτροπή μπορεί, κατά περίπτωση, να καθορίσει στην απόφαση για τη χορήγηση αδείας τους κανόνες επισήμανσης που συνδέονται με την μεταβολή της σύνθεσης.»

Άρθρο 2

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Σεπτεμβρίου 1997. Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 3

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ αριθ. L 186 της 30. 6. 1989, σ. 27.